Jacques Piccard

Jacques Piccard (født 28. juli 1922 i Brussel i Belgia, død 1. november 2008 i La Tour-de-Peilz i Sveits)  var en sveitsisk oceanograf, dyphavsforsker, oppdagelsesreisende og ingeniør. Han er kjent for å ha utviklet undervannsfartøyer som ble benyttet for å utforske havstrømmene.

Han var en av de to personer som så langt (2025) har vært på havets dypeste punkt, 10 916 meter nede i Challengerdypet i Marianergropen. Sammen med den amerikanske løytnant Don Walsh, tok han seg dit den 23. januar 1960 i undervannsfartøyet USS «Trieste». Bragden ble i sin samtid dels ansett som ledd i det teknologiske kappløpet mellom supermaktene  USA og Sovjetunionen.VG - STORMAKTSKAPPLØP om havdypet (09.02.1960 - Side: 7) «Det ser altså ut til at stormaktenes kappløp om å erobre verdensrommet skal få sin parallell i kappløpet om erobringen av de store havdyp.»

Han var sønn av forskeren Auguste Piccard og far til psykiater Bertrand Piccard.

 Verker 
 Jacques Piccard og Robert S. Dietz: Seven Miles Down, Putnam, 1961  
 Jacques Piccard: The Sun Beneath the Sea, Scribner, 1971. ISBN 0684311011.

 Referanser 

Kategori:Sveitsiske forskere
Kategori:belgiske ingeniører
Kategori:Personer fra Brussel
Kategori:Sveitsiske oseanografer